ทิศทางหุ้น 30/07/61
ภาวะการซื้อขายหุ้น,ดัชนีตลาดหุ้นไทยปิดเหนือระดับ 1,700 จุด โดยดัชนี SET ปิดที่ระดับ 1,701.87 จุด ซึ่งเพิ่มขึ้น 1.84% จากสัปดาห์ก่อน ขณะที่มูลค่าการซื้อขายเฉลี่ยต่อวันปรับเพิ่มขึ้น 10.22% จากสัปดาห์ก่อน มาที่ 53,100.74 ล้านบาท ส่วนตลาดหลักทรัพย์ mai ปิดที่ 437.13 จุด เพิ่มขึ้น 1.32% จากสัปดาห์ก่อน,สำหรับสัปดาห์นี้ (31 ก.ค.-3 ส.ค.) บริษัทหลักทรัพย์กสิกรไทย จำกัด มองว่า ดัชนีหุ้นไทยมีแนวรับที่ 1,690 และ 1,675 จุด ขณะที่แนวต้านอยู่ที่ 1,710 และ 1,725 จุด ตามลำดับ โดยปัจจัยสำคัญที่ต้องติดตาม ได้แก่ ผลประกอบการงวดไตรมาส 2/61 ของบริษัทจดทะเบียนกลุ่มพลังงานและกลุ่มเทคโนโลยีสารสนเทศ ตลอดจนผลการประชุมนโยบายการเงินของธนาคารกลางสหรัฐฯ,ส่วนข้อมูลเศรษฐกิจสหรัฐฯอื่นๆ ได้แก่ ตัวเลขการจ้างงานนอกภาคเกษตร ดัชนี ISM ภาคการผลิตเดือน ก.ค. และรายได้และรายจ่ายส่วนบุคคลเดือน มิ.ย. ขณะที่ปัจจัยต่างประเทศที่สำคัญอื่นๆ ได้แก่ ผลการประชุมนโยบายการเงินของธนาคารกลางญี่ปุ่น ตัวเลขจีดีพีไตรมาส 2/2561 ของยูโรโซน และดัชนี PMI ภาคการผลิตเดือน ก.ค.ของจีน,ภาวะตลาดเงินและอัตราแลกเปลี่ยน,สำหรับสัปดาห์นี้ (30 ก.ค.-3 ส.ค.) ธนาคารกสิกรไทยประเมินกรอบการเคลื่อนไหวของเงินบาทที่ 33.10-33.60 บาทต่อดอลลาร์ฯ โดยจุดสนใจของตลาดน่าจะอยู่ที่ผลการประชุมนโยบายการเงินของธนาคารกลางสหรัฐฯ ตลอดจนความคืบหน้าของประเด็นทางการค้าระหว่างสหรัฐฯ และประเทศคู่ค้า,ขณะที่ข้อมูลเศรษฐกิจสหรัฐฯที่สำคัญระหว่างสัปดาห์ ได้แก่ ตัวเลขการจ้างงานนอกภาคเกษตร และการจ้างงานภาคเอกชน ดัชนีความเชื่อมั่นผู้บริโภค และดัชนี PMI ภาคการผลิต/ภาคบริการเดือน ก.ค. ยอดทำสัญญาขายบ้านที่รอปิดการขาย รายได้/รายจ่ายส่วนบุคคล ดัชนีราคาการใช้จ่ายด้านการบริโภคส่วนบุคคล (PCE Price Index) เดือน มิ.ย. และดัชนีราคาบ้านเดือน พ.ค.,นอกจากนี้ ตลาดอาจมีจุดสนใจเพิ่มเติมที่สัญญาณการดำเนินนโยบายการเงินของธนาคารกลางญี่ปุ่น และธนาคารกลางอังกฤษ ตลอดจนดัชนี PMI ของประเทศชั้นนำอื่นๆ.,บ.ศูนย์วิจัยกสิกรไทย จำกัด
ดัชนีตลาดหุ้นไทยปิดเหนือระดับ 1,700 จุด โดยดัชนี SET ปิดที่ระดับ 1,701.87 จุด ซึ่งเพิ่มขึ้น 1.84% จากสัปดาห์ก่อน ขณะที่มูลค่าการซื้อขายเฉลี่ยต่อวันปรับเพิ่มขึ้น 10.22%
ทิศทางหุ้น,ดัชนีหุ้นไทย,อัตราแลกเปลี่ยน,บ.ศูนย์วิจัยกสิกรไทย จำกัด,มูลค่าการซื้อขาย